Αναστάσιος Βγενόπουλος

Ο Αναστάσιος "Τάσης" Βγενόπουλος, (Καλέντζι Αχαΐας 1898 - Πάτρα, 17 Μαΐου 1993), ήταν Έλληνας πολιτικός από την Αχαΐα.

Γεννήθηκε στο Καλέντζι το 1898, Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 110, αρ. 112). σπούδασε νομικά και άσκησε τη δικηγορία στην ΠάτραΚώστας Τριανταφύλλου, Ιστορικό λεξικό των Πατρών, Εκ του τυπογραφείου Πέτρου Κούλη, Πάτρα 1995, λήμμα Βγενόπουλος. Είχε εκλεγεί βουλευτής Αχαΐας με το Δημοκρατικόν Σοσιαλιστικόν Κόμμα στις εκλογές του 1946 και στις εκλογές του 1950. Ανιψιός του είναι ο βουλευτής του ΠΑΣΟΚ Νικόλαος Βγενόπουλος.

Στις εκλογές του 1956 ήταν υποψήφιος με τη Δημοκρατική Ένωση αλλά απέτυχε να εκλεγεί. Εξελέγη βουλευτής με την Ένωση Κέντρου στην Αχαΐα στις εκλογές του 1961εφ. Ελευθερία, 31/10/1961, σελ.7. και επανεξελέγη το 1963 και το 1964.

Τον Αύγουστο του 1964 διορίστηκε διοικητής της ΑΤΕ και παραιτήθηκε από βουλευτής. Την έδρα του στη Βουλή κατέλαβε ο Τάκης ΚατσικόπουλοςΕλληνικόν Who is Who, 1965, σελ. 668.. Αποχώρησε από διοικητής της ΑΤΕ το 1967.

Είχε διατελέσει υπουργός Άνευ χαρτοφυλακίου ασκούντος καθήκοντα υφυπουργού Αεροπορίας στην Κυβέρνηση Σοφοκλή Βενιζέλου Αύγουστος 1950, στην ίδια θέση ήταν στην επόμενη Κυβέρνηση Σοφοκλή Βενιζέλου Σεπτέμβριος 1950 και υπουργός άνευ χαρτοφυλακίου ασκών καθήκοντα υφυπουργού Αεροπορίας και προσωρινά Στρατιωτικών στην Κυβέρνηση Σοφοκλή Βενιζέλου Νοέμβριος 1950. 

Απεβίωσε στην Πάτρα στις 17 Μαΐου 1993, σε ηλικία 95 ετών και κηδεύτηκε στην επομένη στην ίδια πόλη."Πέθανε ο Τ. Βγενόπουλος", Τα Νέα, 18-5-1993, σελ. 10.

 Παραπομπές 

Κατηγορία:Βουλευτές Αχαΐας
Κατηγορία:Έλληνες υφυπουργοί Αεροπορίας
Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες υπουργοί Στρατιωτικών
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με το Δημοκρατικό Σοσιαλιστικό Κόμμα
Κατηγορία:Δημοκρατική Ένωση (1956)